cyanic-selkie/wikianc huggingface dataset:
Herodas
I første mime vises en eldre sykepleier i samtale med Metriche, som har en mann som i lang tid har vært borte i Egypt. Sykepleieren forsøker å vekke hennes interesse for en ettertraktet ung mann, som ved første blikk ble helt betatt av henne. Etter å ha lyttet til alle argumentene avslår Metriche, men konsoliderer den gamle kvinnen med et enkelt glass vin.
Dette var scener fra dagliglivet, skrevet i et folkelig språk, saftig med vågale ordspråk. Herodas' mimer var skrevet på en gammel jonisk dialekt som disse versemålene siden ble assosiert med, men det går knapt utover valg av ord, setningenes struktur er attisk gresk. Herodas skrev ikke sine mimer på samtidens koiné gresk, men benyttet isteden en eiendommelig gammeldags stil som etterlignet den form for gresk som ble snakket på 500-tallet f.Kr.. Versemålet og det stilistisk sære språket passet godt til tonen i dagliglivets karakterer som Herodas søkte å frammane. Hans figurer snakker i heftige utrop og besluttsomme vendinger med ordspråk og fastelagte fraser, og tidvis med den mest nakne grovhet.
Nikku Olsen
Nikku Olsen er en grønlandsk politiker og leder for utbryterpartiet Partii Inuit, som han dannet den 26. januar 2013. Ved Landstingsvalget på Grønland 2013 fikk partiet hans samlet to mandater.
Rio Largo
Rio Largo er en kommune i delstaten Alagoas i nordøstregionen av Brasil.
Eidsfoss
Eidsfoss er et sted i Holmestrand kommune i Vestfold og Telemark fylke mellom Bergsvannet og Eikeren.
I middelalderen lå gården Dagseid på eidet mellom Eikeren og Bergsvannet. Gårdsnavnet ble senere forkortet til Eid, derav navnet Eidsfoss. Det har vært kvernhus, mølledrift og oppgangssager langs fossen.
Eidsfos Jernverk ble grunnlagt i 1697 og nedlagt i 1884 og ovnsstøperiet ble avviklet i 1961. Industrivirksomheten er dog videreført gjennom Eidsfoss Industrier, mekanisk verksted. På verksområdet finnes fortsatt industribygg fra den gamle tiden, bl.a. Lageret, Snekkerverkstedet, Støperiet, Pusseriet, Kontoret og Spisesalen – alle verneverdige. Eidsfos Hovedgård ble fredet i 1923. Den er omgitt av en delvis rekonstruert renessansehage. En markert kultursti leder forbi de ulike severdighetene. Tønsberg-Eidsfossbanen, en jernbanelinje mellom Tønsberg og Eidsfoss ble ferdigstilt i 1901, men nedlagt i 1938. I forbindelse med jernbanen ble det, blant annet, bygget en pusserstall som nå er brukt som konsertlokale.
En av begivenhetene er det årlige «Pinsetreffet» der smeder, knivmakere og lærhandlere treffes til et marked besøkt av mange turister. En landhandel, bensinstasjon og en kro forsyner turister og de cirka 300 innbyggerne med ulike typer drivstoff, og for musikkinteresserte er det ofte konserter med ulike typer musikk på ulike scener. Blant annet arrangerer Eidsfoss musikkforening den årlige «Eidsfossfestivalen» i samarbeid med Vestfoldfestspillene.
Mange kunstnere og kunsthåndverkere bor og arbeider i Eidsfoss, hvorav noen også selger sine produkter under visse deler av året. Blant andre kan nevnes: Liv Mildrid Gjernes, billedkunstneren som laget den norske regjeringens bryllupsgave til prinsesse Märtha Louise og Ari Behn. Jazzmusikeren Mathias Eick og hans søster Trude Eick har tilhørighet til Eidsfoss fra sin oppvekst, og hans eldre bror Johannes Eick, også kjent jazzmusiker, er bosatt på stedet.
Refraktiv kirurgi
De vanligste metodene bruker laser for å endre hornhinnens form. Behandlingen brukes på lidelser som nærsynthet, langsynthet og skjeve hornhinner.
Riksdagsvalget i Finland 1908
Saker, valgkamp
Den russiske tsaren (keiser) Nikolaj II oppløste det første moderne og demokratiske finske Riksdagen etter at speakeren, Pehr E. Svinhufvud (Ungfinska partiet) nektet, etter tsarens mening, å vise nok respekt for ham da han talte under åpningen av sesjon i Riksdagen. I 1908, startet den russiske regjeringen samlings- (russifiserings-) politikk i Finland, det vil si, begrensningen av Finlands selvstyre. De fleste finnene, inkludert de fleste finske parlamentarikerne, motsatte seg russifiseringen, men var uenige om midlene for å effektivt å bekjempe den. Det sosialdemokratiske partis velgere håpet på mange positive resultater fra partiets arbeid i parlamentet, slik som den økende velstanden til arbeiderne og forpakterne, men ville bli skuffet i de neste valgene. De andre partiene i parlamentet, med delvis unntak for Centern, syntes at det sosialdemokratiske partis krav, som åtte timers arbeidsdag, var for radikalt til å bli innført mens Finland prøvde å redde sitt selvstyre. Riksdagen hadde ingen offisiell kontroll over regjeringen, som var ansvarlig bare overfor tsaren og generalguvernøren (tsarens øverste representant i Finland). Riksdagens lovgivende makt var også begrenset av tsarens muligheten til å nedlegge veto mot lovene, uten en tidsbegrensning om han skulle nedlegge veto eller ikke (se, for eksempel, Seppo Zetterberg et al., eds., A Small Giant of the Finnish History / Suomen historian pikkujattilainen, Helsinki: WSOY, 2003;  Allan Tiitta and Seppo Zetterberg, eds., Finland Through the Ages / Suomi kautta aikojen, Helsinki:  Reader´s Digest Ltd., 1992).
Guillaume Pirouelle
Guillaume Pirouelle (født 16. mai 1994) er en fransk seiler som konkurrerer i 470. Han har ingen større internasjonale meritter, men ble blant annet nummer 8 under VM i seiling 2014.
Venus Williams
Venus Ebony Starr Williams (født 17. juni 1980 i Lynwood i California i USA) er en amerikansk profesjonell tennisspiller som er rangert nr. 5 i single og nr. 11 i double (per januar 2011). Hun regnes som en av de største kvinnelige tennisspillere gjennom tidene, og hun har vært rangert som nummer nr. 1 i single av Women's Tennis Association ved tre separate anledninger. Hun ble verdensener første gang 25. februar 2002, og ble den første afroamerikanske kvinne til å oppnå den bragden i den åpne æraen.
Williams er regjerende mester i double i Australian Open og French Open. Hennes 21 Grand Slam-titler setter henne på 12.-plass i historien, og er mer enn noen andre aktive, kvinnelige spillere – med unntak av hennes yngre søster Serena Williams: tretten i single, 12 i double, og to i mixed double. Hennes syv Grand Slam-titler setter henne på delt tolvteplass i historien. Hennes fem Wimbledon-titler setter henne på delt åttendeplass i antall Wimbledon-titler. Hun er en av bare tre kvinner i den åpne æraen som har vunnet fem eller flere Wimbledon-titler. Fra 2000 Wimbledon-turneringen gjennom 2001 US Open, vant Williams fire av de seks Grand Slam-turneringer avholdt. Hun er en av bare fem kvinner i den åpne æraen til å vinne 200 eller flere Grand Slam-singlekamper.
Williams har vunnet tre olympiske gullmedaljer, én i single og to i double. Hun har vunnet flere olympiske gullmedaljer enn noen annen kvinnelig tennisspiller. I 2000 Sydney-OL ble Williams kun den andre spilleren til å vinne OL-gull i både single og double i samme OL, etter Helen Wills Moody i 1924.
Med 43 karriere-titler er hun sammen med Justine Henin, den mestvinnende på WTA tourens aktive spillere. Hennes 35-kamper seiersrekke fra 2000 Wimbledon til 2000 General Ladies Linz-turneringen er den lengste seiersrekke siden 1. januar 2000.
Burger King
Historie
Den første restauranten, ved navn Insta-Burger King, ble åpnet 28. juli 1953 i Jacksonville i Florida. Den første restauranten til dagens selskap ble åpnet i 1954 i Miami i Florida av de to pionerene James McLamore og David Edgerton, som begge hadde gått på Cornell University School of Hotel Administration. McLamore hadde besøkt brødrene Dick og Mac McDonalds McDonald’s burgerrestaurant i San Bernardino i California. De innså at deres løpende bånd-konsept hadde stort potensial, og bestemte seg for å skape en egen versjon. Denne versjonen var å grille kjøttet over åpen flamme, bruke ferske grønnsaker og annet, og servere store porsjoner pommes frites.
Venus Williams
Venus har spilt mot sin søster Serena i 23 profesjonelle kamper siden 1998, Serena har vunnet 13 av disse kampene. De har møttes i åtte Grand Slam-finaler, med Serena som vinner seks ganger. Fra og med 2002 French Open, møttes de i fire sammenhengende Grand Slam-finaler, første gang i det åpne æra som de samme to spillerne hadde konkurrert fire sammenhengende Grand Slam-finaler. De to har vunnet 12 Grand Slam-titler double sammen. Hun er også en av kun tre aktive WTA-spillere som har kommet til finalen i alle fire Grand Slam, de to andre er hennes søster Serena Williams og Justine Henin. [6]
Burger King
Historie
Deres signaturprodukt ble til allerede i 1957, kalt Whopper. En Whopper består i utgangspunktet av kvernet, grillet storfekjøtt som veier rundt 1 hekto, et lite nyristet hamburgerbrød, i lokket er det majones, salat og to skiver tomat. På bunnen er det hamburger, fire skiver sylteagurk, tre ringer løk og ketchup.
På 1960-, 70- og 80-tallet byttet Burger King eiere en rekke ganger og mot slutten av 1990-årene og i begynnelsen av 00-tallet gikk mange restauranter dårlig og ble stengt.
Venus Williams
Tidlig i livet
Williams sin familie flyttet fra Compton, California til West Palm Beach da hun var ti, slik at hun kunne delta i tennisakademiet av Rick Macci, som ville gi ytterligere coaching. Macci oppdaget søstrenes eksepsjonelle talent. Han var ikke alltid enig med Williams far, men respekterte at "han behandlet sine døtre som barn, tillot dem å være små jenter". Richard sluttet å sende sine døtre til nasjonale junior-tennisturneringer da Williams var elleve, siden han ville ha dem til ta det rolig og fokusere på skolearbeidet. En annen grunn var rasisme, da han angivelig hadde hørt foreldrene til hvite spillere snakke om Williams-søstrene på en nedsettende måte under turneringer. På den tiden hadde Williams en 63-0 rekord på USA Tennis Association junior tour og var rangert som nummer 1 blant under 12 spillere i Sør-California. I 1995 trakk Richard sine døtre ut av Maccis akademi, og fra da av overtok han all coaching hjemme hos familien.
Burger King
Historie
I 2006 ble Burger King introdusert på New York-børsen. I slutten av 2008 var Burger King den nest største hamburgerkjeden etter McDonald’s og den fjerde største hurtigmatkjeden etter Yum! Brands, McDonald’s og Subway.
Venus Williams
Spillestil
Williams er en av de sterkeste og av de bedre grunnlinjespillere på touren, utstyrt med en angripende spillestil tilpasset til alle dekker. Hennes spill er svært godt tilpasset gress hvor hun føler seg mest komfortabel, noe som gjenspeiles i hennes fem Wimbledon-titler. Gjennom sin karriere har hun utviklet seg til en dyktig volleyspiller og effektivt utnytter sine lange "vingespenn" (1.85 m) og smidighet rundt på nettet. Williams dekker også store deler av banen ved hjelp av sin lange rekkevidde til å spille baller som de fleste spillere ikke ville kunne nå og er i stand til å treffe direkte vinnere fra en defensiv posisjon.
Burger King
Historie
Burger King har i dag mer enn 11,350 hurtigmatsteder i 57 land, hvorav 75 prosent er i USA. Den nordligste Burger King-restauranten i verden er i Tromsø.
Venus Williams
Spillestil
Hun innehar rekorden for raskeste serve slått av en kvinne i en WTA-turnering. I Zürich Open slo hun en på 210 km/t. Hun innehar også rekorden for raskeste serve i alle fire Grand Slam-turneringer: 2003 Australian Open kvartfinale 201 km/t, 2007 Franske Åpne andre runde, 2008 Wimbledon-finale, 2007 US Open første runde 208 km/t. I Wimbledon i 2008, var hennes gjennomsnittlig fart på serven 185 km/t i kvartfinalen, 187 km/t i semifinalen og 179 km/t i finalen.
Burger King
Historie
Burger King selger blant annet diverse hamburger-varianter, BK Chicken Tenders, Original Chicken Sandwich, Enormous Omelet Sandwich og Meat'normous Omelet Sandwich.
Venus Williams
Spillestil
Williams beste underlag er gress. Hun har vunnet Wimbledon fem ganger og har nådd finalen der i åtte av de siste ti årene. Gressets lave sprett gjør at førsteserven til Venus blir enda farligere. Serven hennes er den mest effektive på gress. Hennes bevegelse på gress er også blant de beste på WTA Tour. Grus er Williams sitt dårligste underlag. Hun beveger seg ikke så naturlig og hennes flate grunnslag og harde serve er ikke like effektive. Likevel har hun vunnet en rekke titler på grus og vært i finalen i French Open i 2002 (tapte mot Serena).
Burger King
Norge
Burger King åpnet sine fire første restauranter i Norge i 1988. Siden har kjeden etablert hurtigmatrestauranter i de fleste større tettsteder i Norge. Per 2020 hadde kjeden blant annet fire serveringssteder i Bergen, seks i Trondheim og 17 i Oslo. Kjeden drives delvis som en franchise, men med et antall heleide restauranter.
Venus Williams
1994-1996: Profesjonell debut
Allerede godt kjent i tennis-sirkuset i en alder av 14, ble Williams profesjonell 31. oktober 1994. I den andre runden av hennes første profesjonelle turnering, Bank of Vesten Classic i Oakland, var Williams opp et sett og ett servegjennombrudd mot daværende verdenstoer Arantxa Sánchez Vicario, før hun tapte kampen. Det var den eneste turneringen Williams spilte i i 1994.
Burger King
Norge
I 2002 kjøpte Umoe Catering (nå Umoe Restaurants) rettighetene til konseptet i Norge av Reitan Handel. Ved årsskiftet 2012/2013 overtok Umoe Restaurants rettighetene til Burger King-franchisen i Sverige og Danmark. I oktober 2020 kunngjorde Umoe Restaurants at de selger Burger King Skandinavia til det Østerrikske selskapet Ring Holding.
Venus Williams
1994-1996: Profesjonell debut
I 1995 spilte Williams tre turneringer som et wild card, fallende i første runde av turneringen i Los Angeles og turneringen i Toronto, men nådde kvartfinalen av turneringen i Oakland, slo nr. 18 Amy Frazier i andre runde og dermed sin første seier over en topp 20-spilleren før hun tapte for Magdalena Maleeva.
Burger King
Sverige
Den første restauranten i Sverige åpnet på Gustav Adolfs torg i Malmö i 1976. Åpningen vekte stor oppmerksomhet da det var Burger Kings andre restaurant i Europa (etter Madrid). Derpå fulgte en etablering i Lund, men det var først på 1990-tallet som Burger King på alvor skulle etablere seg i landet, om enn primært i storbyregionene. Serveringssteder i Stockholm under navnet Big Burger hadde gjennom lengre tid vokst seg relativt sterke samtidig som Burger King etablerte seg i Göteborg i en periode da Stena Line var hovedeier. Kjeden Big Burger i Stockholm ble kjøpt og ble en del av Burger King.
Venus Williams
1994-1996: Profesjonell debut
Williams spilte fem turneringer i 1996, fallende i første runde fire ganger, men nådde den tredje runden i Los Angeles, tapte for nr. 1 Steffi Graf 6-4, 6-4.
Burger King
Sverige
I begynnelsen av 1990-tallet, da den konkurrerende hamburgerkjeden Clock ble tvunget til å legge ned avdelinger og/eller konvertere til Pizza Hut, tok Big Burger over flere av Clocks restauranter og konverterte disse til sitt eget format. I dag har Burger King 138 serveringssteder i Sverige.
Venus Williams
1997-1999: Tidlig suksess
Williams spilte 15 WTA-turneringer i 1997, inkludert fem Tier I-turneringer. Hun nådde kvartfinalen i tre av Tier I-turneringene – Staten Farm Evert Cup i Indian Wells, California, i EM innendørs i Zürich og Kremlin Cup i Moskva. I Indian Wells i mars slo Williams nr. 9 i verden Iva Majoli, i tredje runde for sin første seier over en spiller ranket på topp 10. Hun tapte i kvartfinalen for nr. 8 Lindsay Davenport i et tredje sett tiebreak. 14. april 1997 var Venus innenfor de 100 beste i verden. Hun gjorde sin debut i hovedtablå i en Grand Slam-turnering i French Open hvor hun nådde andre runde før hun tapte for Nathalie Tauziat. Hun tapte i første runde av Wimbledon for Magdalena Grzybowska. I sin debut i US Open tapte hun finalen til Martina Hingis 6-0, 6-4 etter å ha slått Irina Spîrlea i en semifinale berømt for "the bump" der Spîrlea og Williams kolliderte under sidebytte. Richard Williams, hennes far, hevdet senere at denne hendelsen var rasistisk motivert. Hun var den første kvinne siden Pam Shriver i 1978 å nå en US Open single-finale på sitt første forsøk, og var den første unseeded US Open kvinners single-finalist siden 1958. Den 8. september 1997, var hun innenfor de 50 beste i verden. Hun avsluttet året ranket nr. 22.
Burger King
Sverige
Den største franchisetakeren i Sverige er NSP som eier ca. ⅓ av restaurantene.
Venus Williams
1997-1999: Tidlig suksess
Williams startet 1998 i Medibank International Sydney, hvor hun beseiret nr. 1 Martina Hingis for første gang i andre runde, før hun tapte for Arantxa Sánchez Vicario i finalen. Disse resultatene førte henne innenfor topp 20 for første gang, som nummer 16. I sin debut i Australian Open, slo Williams sin yngre søster Serena i andre runde, som ble søstrenes første profesjonelle møte. Venus tapte i kvartfinalen mot nummer 3 i verden Lindsay Davenport. Tre uker senere fikk Williams revansje mot Davenport og slo henne for første gang, i semifinalen i IGA Tennis Classic i Oklahoma City. Williams beseiret Joannette Kruger i finalen for å vinne den første singleturneringen i hennes karriere. I sin første Tier I-turnering av året, tapte Williams i semifinalen i State Farm Evert Cup i Indian Wells for nr. 1 Hingis. Følgende uke vant Williams i Tier Lipton International Players Championships i Key Biscayne, Florida, og der slo hun nr. 1 Hingis i semifinalen. Den 30. mars 1998 rykket Venus inn i topp 10 for første gang.
Williams spilte fire turneringer resten av 1998. Hun vant sin tredje tittel for året på Grand Slam Cup i München i september, slo nr. 9 Patty Schnyder i finalen. Hun tapte i andre runde av Porsche Tennis Grand Prix i Filderstadt før hun tapte i finalen i Tier Swisscom Challenge i Zürich for nr. 1 Davenport, og semifinalen i Tier i Kremlin Cup i Moskva for Pierce. Hun hadde tjent nok poeng i løpet av året til å delta i årets sluttspill (Chase Championship), men trakk seg fra turneringen på grunn av senebetennelse i kneet. Hun avsluttet året rangert som nr. 5.
I 1998, spilte Williams med Justin Gimelstob og de vant mixed double titlene i Australian Open og den French Open. Hennes søster Serena, vant de to andre Grand Slam mixed double-titlene dette året, og fullførte en "Williams Familie Mixed double Grand Slam". Williams vant de to første double-titlene i sin karriere, i Oklahoma City og Zürich. Begge titlene kom med søsteren Serena, og de ble det tredje søskenparet noensinne å vinne en WTA double-turnering.
Williams startet 1999 i Australia, hvor hun tapte for nr. 10 Steffi Graf i kvartfinalen i Medibank International i Sydney og nr. 1 Davenport i kvartfinalen i Australian Open. Men hun kom tilbake i Faber Grand Prix i Hannover, slo Graf for første gang i semifinalen før hun tapte finalen til nr. 3 Novotná. Williams forsvarte deretter sine titler i både Oklahoma City og Key Biscayne. Hun beseiret Novotná og Graf for å nå finalen i Key Biscayne, hvor hun beseiret Serena i tre sett i den første finalen på WTA Tour, spilt av to søstre. Williams spilte fire turneringer i løpet av våren. Hun tapte sin første kamp i Bausch & Lomb Championships i Amelia Island, Florida. Tre uker senere derimot, vant hun sin første tittel på grus på Betty Barclay Cup i Hamburg, og slo Mary Pierce i finalen. Williams vant så Tier 1 Italian Open i Roma, og slo nr. 1 Hingis i semifinalen og nr. 8 Pierce i finalen. I French Open utvidet hun sin seiersrekke til 22 kamper før hun tapte i fjerde runde for nr. 125 Barbara Schwartz. Williams klarte sammen med Serena å vinne kvinnenes double tittel i French Open, den første Grand Slam-tittelen søstrene vant sammen.
I 1999 Wimbledon-turneringen slo Williams nr. 17 Anna Kournikova i fjerde runde for å nå kvartfinalen for andre år på rad, der hun til slutt tapte 6-2, 3-6, 6-4 for Steffi Graf.
I resten av året, bidro Williams til USAs seier over Russland i Fed Cup-finalen, og vant singelkampen sin før hun sammen med Serena, vant double-kampen. På Grand Slam Cup i München beseiret Williams Hingis i semifinalen 6-2, 6-7 (6), 9-7 før hun tapte for Serena for første gang i finalen. Venus vant sin sjette tittel for året i Tier-turneringen i Zurich, og slo nr. 1 Hingis i finalen. Fire uker senere tapte hun for Davenport i semifinalen i turneringen i Philadelphia. Venus tapte i semifinalen i sin debut i sluttspillet, men avsluttet året sterkt som nr 3 i verden.
2004-2006
Venus' eldre søster Yetunde ble skutt og drept i slutten av 2003 og Venus var i tillegg plaget av skader. Dette resulterte i mange dårlige resultater og hun raste nedover på rankingen. Likevel vant hun en historisk finale mot landskvinne Lindsay Davenport i Wimbledon i 2005. Hun reddet to matchballer og vant 4-6, 7-6, 9-7.
2007-2009
I 2007 kom Williams tilbake med bedre resultater og da hun kjempet til seg sin fjerde Wimbledon tittel var hun inne blant de ti beste på rankingen for første gang på tre år. Hun fulgte opp året etter med titler i Wimbledon igjen, Zurich og WTA Championships. hun vant også double i Wimbledon med Serena. 2009 startet dårlig med 2.runde tap i Australian Open, men hun endte året med titler i storturneringen Dubai og Acapulco. I double vant hun Australian Open, Wimbledon, Stanford og Us Open med Serena.
Deepika (album)
Deepika er en CD utgitt av den norske artisten Deeyah Khan i 1996.
Musikkalbumet fikk mye oppmerksomhet, og avisen Nordlys mente hun hadde bidratt til å gi plateåret en «flying start» etter at CD-en ble lansert ved årets begynnelse. Da Aftenposten oppsummerte musikkåret 1996 ble Deepika beskrevet som «eksperimentelt og vellykket i grenselandet mellom moderne techno og pakistansk folkemusikk».
Etter utgivelsen av Deepika fikk hun Scheiblers Legats hederspris «for å ha bygget bro mellom ulike kulturer».
I plateheftet takker Deepika selv «Almighty Allah for blessing me with a voice and the will to work».
Morten Eilifsen
Morten Eilifsen	 (født 6. januar 1984) er en norsk tidligere langrennsløper som representerer Henning Skilag.
Han gikk sine første internasjonale FIS-renn i desember 2002. Prestasjonene ble merkbart bedre etter 2005, og i desember samme år vant han sitt første FIS-renn i Östersund. I mars debuterte han i verdenscupen ved å bli nr. 52 på femmila i Holmenkollen. Den neste verdenscupdeltakelsen kom i sesongen 2007/08, der han gikk 15 km fri på Beitostølen. Han kom på niendeplass og tok dermed sine første verdenscuppoeng. Dette ble hans beste individuelle verdenscupplassering i løpet av karrieren. Han har vært med på å vinne én verdenscupstafett – i Falun i februar 2008, og han har to andreplasser i verdenscupstafett.
Under NM i 2008 ble han overraskende norgesmester både på 15 kilometer friteknikk og 30 km jaktstart, og vant Kongepokalen. Han la opp som langrennsløper på toppnivå i 2012.
Gjorde «comeback» i 2019 og deltok på flere chicken-runs på Averøy, hans nåværende bosted. Er kreditert med 2 seirer i Chicken runs i 2019. Kom på en hederlig 3. plass i Chicken run #6 2020
Startet løpesesongen i 2021 med en overbevisende seier i Chicken run #1 i 2021.
Napodytes
Napodytes er en slekt av biller og tilhører familiegruppen vannkalver.
Levevis
Både de voksne billene og larvene, er  rovdyr. Larvestadiene er i ferskvann.
Ivana Moulisová
Ivana Moulisová (født 14. juli 1953) er en tsjekkisk volleyballspiller.
Figurisme
Med figurisme menes den kristne eksegese og fortolkning av steder i Det gamle testamente der konkrete begivenheter eller forutsigelser der også forstås figurativt, slik at man i slike beretninger eller billedlige skildringer også ser belyst fremtidige hendelser, som for eksempel utviklingen av den kristne lære eller senere kirkehistoriske hendelser.
Ivana Moulisová
Hun representerte Tsjekkoslovakia under Sommer-OL 1972 i München, hvor hun ble nummer 7.
Figurisme
Grunnlaget for ordet figurisme i eksegesen i denne forstand er inspirert av 1 Kor. der det heter
og
I nyere norske oversettelser reflekteres ikke figura så tydelig. Der oversettes det greske ordet typos annerledes. Men eldre norske oversettelser kan nyttes for å illustrere: Bibelen 1930 Bokmål Kor 10,6.11: Men disse ting skjedde som forbilleder ... Dette hendte dem som forbilleder. Nynorskbibelen fra 1938 bruker her order fyredøme.
Åsane
Åsane var tidligere en kommune i Hordaland og er nå en bydel i Bergen, nord for byens sentrum og er den nordligste bydelen. Bydelen har samme grenser som den tidligere kommunen. Eidsvåg var kommunesenter frem til innlemmelsen i Bergen 1. januar 1972. Åsane kommune hadde da 19,205 innbyggere.
Åsane grenser til Bergenhus bydel i sør og Arna bydel i sørøst, og er ellers omgitt av kommunene Askøy i vest, Alver i nord og nordvest og Osterøy i nordøst. og går gjennom Åsane. Omtrent midt i bydelen ligger fjellet Veten. Lokalavisen heter Åsane Tidende.
Åsane hadde 41 788 innbyggere 1. januar 2021. Arealet er 68,82 km² landareal og 2,14 km² ferskvann. Befolkningstettheten for hele bydelen samlet er på 600 innbyggere pr. km² landareal.
De øvrige deler av bydelen består for det meste av høyfjell, skog, ferskvann, jordbruksland og mer og mindre spredtbebygde områder. Det gjelder særlig Jordal, Hjortland, Blindheim og Dalabygda, mens Breistein og Hylkje derimot har tettbebyggelse som inngår i tettstedet Hylkje. Ved Breistein tilrettelegges det nå for storstilt utbygging av bolig- og næringsområder, og etablering av et nytt bydelssenter og videregående skole nær Bergen fengsel, Norsk lærerakademi, Vestlandsheimen, Bergen Travpark, Haukås skole og Eikås motorsportsenter som alle ligger i området. Fra Breistein er det fergeforbindelse til Valestrandsfossen på Osterøy. På Hylkje ligger Åsane Folkehøgskole, og på Saurås i Dalabygda like nord for Nyborg ligger Åsane gamle kirke.
Historie
Åsane er prestegjeld og sokn i Åsane prosti. Åsane fikk status som annekssokn under Hamre prestegjeld 1871, og ble utskilt som eget prestegjeld i 1956. Eidsvåg og Salhus ble skilt ut fra Åsane 1982. Den første Åsane kirke ble antakelig reist i tre i løpet av middelalderen. Den nåværende steinkirken ble innviet i 1795, men brant ned i 1992. En ny kirke, Åsane nye kirke, ble reist ved Åsane senter i 1993, og den gamle ble gjenreist som Åsane gamle kirke to år etter. Salhus kirke ble innviet i 1924.
Åsane hørte tidligere til Hammer herred, men ble egen kommune i 1904. Noen av gårdene som en skulle tro naturlig ville høre til Åsane, ble ikke med i den nye kommunen fra starten. Det var gårdene Breistein, Hylkje og Salhus, de ble overført til Åsane i 1914. Hordvikgårdene og Tellevik ventet helt til 1938 før de ble med i Åsane kommune.
Åsane fikk allerede i 1937 golfbane på Åstveit. Utover siste halvdel av 1900-tallet endret Åsane karakter fra den bygdekommunen den hadde vært til å bli et handelssentrum med store kjøpesentra og et bymessig preg. Fra 1900 og frem til i dag, har folketallet steget fra rundt to tusen til nærmere førti tusen innbyggere.
Under andre verdenskrig opprettet tyskerne to fangeleirer for russiske krigsfanger i Åsane. Disse var lokalisert på Saurås og på Liarinden. Tyskerne bygget også et kystfort, Tellevik kystfort, som var en del av Festung Bergen.
Se også: Liste over ordførere i Åsane kommune.
Kommunikasjon
Fra 1786 sørget Den Trondhjemske postvei for fast postsamband mellom Bergen og Trondheim. Denne gikk gjennom Åsane, og deler av strekningen er i dag bevart og brukes som turvei.
I tidligere tider var hovedferselsåren fjordene, og fjordabåtene gikk til de fleste bygdene, med Salhus som trafikknutepunkt. I 1920-årene begynte så smått rutebiltrafikken over Munkebotn til byen. I 1930-årene kom veien rundt Eidsvågneset, og i 1958 kom Eidsvågstunnelen, finansiert med bompenger. Utover i 1970-årene sto trafikken i stampe i rushtiden og det ble klart at nye veier måtte komme. I midten av 1980-årene ble motorveien til Vågsbotn åpnet.
Nordhordlandsbrua forbinder Bergen kommune sammen med Alver kommune. Broen kommer i land på Hordvik, og er en del av Europavei 39.
Åsane terminal er bussterminal og trafikk-knutepunkt i bydelen. Herifra går det lokalbusser innad i Bergen kommune. Det er også stoppested for rutebusser fra Bergen til Nordhordland, Sogn og Fjordane, Ålesund, Lillehammer og Trondheim. I forbindelse med Åsane terminal er det også drosje-holdeplass.
Geografi
Det finnes flere fjelltopper i Åsane, disse er:
I Åsane er det også flere steder det er mulighet for å bade. Disse er:
Grunnkretser
Bydelen Åsane består av 50 grunnkretser som omfatter delområdene Eidsvåg, Tertnes-Salhus og Åsane. Eidsvåg og Tertnes-Salhus utgjorde sammen bydelen Eidsvåg/Salhus før den ble slått sammen med bydelen Åsane til nåværende Åsane bydel i året 2000.
Demografi og levekår
Bydelen Åsane er inndelt i ni levekårsoner, med unntak for grunnkretsen Hjortland som inngår i levekårsonen Gullfjellet (se Arna). For detaljer om hvilke grunnkretser som inngår i hver levekårsone, se tabell i avsnittet Grunnkretser.
Åsane bydel har 11,3 % av den ikke-vestlige innvandrerbefolkningen i Bergen kommune, og 15,0 % av den totale folkemengden i kommunen, ikke medregnet grunnkretsen Hjortland (2011).
Åsanes andel av kommunens befolkning etter alder (2011):
Politikk
Kommunestyrevalget i 2011 ga følgende resultat for kretsene i Åsane bydel (stemmetall # og velgerandel %):
H, Frp, KrF og V gikk alle til valg for et borgerlig byråd. V ble ikke med etter valget da de ønsket et byråd uten Frp, så H, Frp og KrF fortsatte i flertallsbyråd som sist.
Idrettslag i Åsane
Åsane har mange forskjellige idrettslag, ofte med navn etter lokalbydelen. Største idrettslag er Åsane Fotball. Under følger en liste over noen av dem:
Harestua kapell
Harestua kapell ved Harestua omsorgssenter ble innviet av biskop Rosemarie Köhn den 30. september 2001. Utenfor kapellet står en støpul som tidligere stod ved Grymyr kirkegård etter at kirken der brant i 1999, og mens man ventet på at den nye kirken skulle innvies. Det er ikke kirkegård ved kapellet.
Digitalt orgel fra Allen Organ Company LLC, USA, bygget i 2021.
Bladhullmøll
Bladhullmøll (Heliozelidae) er en liten familie av små, mer eller mindre metalliske, dagflygende sommerfugler. Larvene minerer i blader, men i det siste larvestadiet gnager de seg løs fra bladet og tar med seg en bit av bladhuden som et beskyttende "skjold". De etterlater seg dermed runde hull i bladene som har gitt familien dens norske navn. Familien lever på en rekke forskjellige busker og trær, men hver art er ganske spesifikk når det gjelder vertsplanter. Fire arter er funnet i Norge, men en av dem er regnet for å være utdødd i Norge i dag.
Utseende
Små (forvingelengde 1,7 – 7 mm), mer eller mindre metalliske møll. Hodet er blankt og skinnende, antennene trådformede. Forvingene er avrundede i spissen med ganske lange hårfrynser nær spissen og langs bakkanten. De har ofte lyse, kommalignende flekker ved bakkanten eller lyse tverrbånd. Bakvingene er nokså smale, tilspissede med lange hårfrynser. Larvene er flate og vanligvis uten bein. De beveger seg ved hjelp av bevegelige vorter på over- og undersiden av brystet (thorax).
Levevis
Møllene lever på en rekke slags busker og trær. De nyklekte larvene lager en smal, slyngende mine i bladene, etter som larven vokser utvikler denne seg til en større blokkmine. Den nesten utvokste larven gnager løs runde skiver av bladets over- og underside og fester disse sammen med silke. Larven senker seg i en silketråd ned til en lavereliggende grein der den forvandler seg til en puppe. Den etterlater et karakteristisk, rundt "kulehull" i bladet. De voksne sommerfuglene flyr om dagen, men er kanskje en del oversett fordi de flyr ganske tidlig på våren.
Eksterne lenker
Antispila metallella:. Heliozela resplendella:
Republikken Catalonia
Republikken Catalonia (katalansk: República Catalana, oksitansk: Republica Catalana, spansk: República Catalana) var en selvproklamert republikk på Den iberiske halvøy i Sørvest-Europa. Republikken ble dannet etter en ensidig uavhengighetsærklæring etter en avstemning i det katalanske parlamentet 27. oktober 2017.
Republikken omfatter landområdene som tilsvarte den spanske autonome regionen Catalonia, og grenser til Frankrike og Andorra i nord og Spania i vest. I øst har Catalonia kystlinje mot Middelhavet. Det totale arealet er på 32 108 kvadratkilometer med et innbyggertall på 	7 522 596 (2017).
Sipan Valentin
Sipan Valentin er en fransk seiler som konkurrerer i 470. Han har ingen større internasjonale meritter, men ble blant annet nummer 8 under VM i seiling 2014.
Isaak Dunajevskij
Isaak Osipovitj Dunajevskij (født 30. januar 1900 i Lochvitsa, Lille-Russland (i dagens Ukraina), Det russiske keiserdømmet, død 25. juli 1955 i Moskva) var en sovjetisk komponist. Han skrev musikk til en rekke filmer, og er kjent for sangen Glade karers marsj (Marsj vesiolych rebjat) fra Grigorij Aleksandrovs musikalfilm Hele verden ler (1934) som ble velkjent i Sverige da Karl Gerhard benyttet melodien til sin kuplett Den ökända hästen från Troja.
Asteroiden 4306 Dunaevskij er oppkalt etter ham.
Kulturforbundet
Kulturforbundet er en partipolitisk uavhengig yrkesorganisasjon som organiserer ansatte innenfor offentlig, privat og frivillig sektor samt frilansområdet.
Medlemmene har utdanning innen bibliotekfag, kulturfag, musikk og andre kunstfag i kulturskolene som dans, drama, forming, skulptur, maling etc. Mange har merkantil utdanning/-bakgrunn eller kombinasjon av kulturfaglig utdanning og administrasjon/ledelse.
Kulturforbundets overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standard samt lønns- og arbeidsvilkår.
Kulturforbundet veileder forbundets medlemmer og tillitsvalgte i forbindelse med lønnsoppgjør, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i Kulturforbundet er Billy Lätt (2022).
KFC
KFC, opprinnelig en forkortelse for Kentucky Fried Chicken, er en amerikansk hurtigmatkjede. KFC ble grunnlagt i 1952 i Louisville i Kentucky av Harland David Sanders, også kalt «Colonel Sanders». Kentucky Fried Chicken var en av USAs første gatekjøkkenkjeder og har blitt en av landets største. Restaurantene, som drives som franchiseforretninger, er i dag verdensomspennende.
Harland D. Sanders overtok i 1930 en bensinstasjon utenfor North Corbin. Restaurantdriften utviklet seg etter hvert og i 1937 åpnet han et eget bygg med 142 plasser. Etter en trafikkomlegging i 1956 som førte til bortfall av kunder, solgte Sanders den populære veikroa som han drev. Han begynte isteden å reise til andre restaurantbedrifter i landet og ga fra seg oppskriften på frityrstekte kyllinger mot provisjon av salget. Han solgte seg ut av kjeden i 1964, men fikk fortsatt deler av inntektene fra virksomheten.
KFC selger først og fremst frityrstekte og grillede kyllingprodukter, men også wraps, salater, sandwicher, potetmos med brunsaus, maiskolbe, annet tilbehør og desserter. Utenfor USA kan KFC i tillegg tilby oksekjøtt i form av hamburgere og kebab, frityrstekte reker, poutine, svinekjøtt som spareribs samt regionale retter; skjønt ikke alle de tingene i samme land.
KFC er per oktober 2022 etablert i alle europeiske land unntatt Norge og diverse lilleputtstater.
Norsk Audiografforbund
Norsk Audiografforbund (NAF) er en partipolitisk uavhengig yrkesorganisasjon for autoriserte audiografer med spesialutdannelse innen hørselsutredning og rehabilitering.
NAFs overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standarder samt lønns- og arbeidsvilkår.
NAF er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i NAF siden 2013 er Håvard Ottemo Paulsen.
Midtstopper
Midtstopper er en posisjon på et fotballag. En midtstopper eller midtforsvarer (på engelsk centre-half, center back eller central defender, ) hører i utgangspunktet til i midten av den bakre forsvarsrekken til laget. Hovedformålet for en midtstopper er å hindre spillerne til motstanderne, og fremfor alt de sentrale angriperne til motstanderlaget, fra å gjøre mål og å starte angrepsspillet til laget fra egen banehalvdel.
I de fleste moderne spillesystem benyttes to og av og til tre midtstoppere.
Blant kjente midtstoppere er Franz Beckenbauer, Einar Aas, Rune Bratseth og Brede Hangeland.
Xinidium
Xinidium er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Middelsstore (ca. 10 millimeter), korte og kraftige, litt matt svarte skarabider. Hodet er bredt skovlformet, hannen har gjerne et par tenner på forkanten. Pronotum er stort og hvelvet, fint og ganske tett punktert. Dekkvingene har kraftige lengdefurer. Beina er, som vanlig hos gjødselbiller, utviklet til kraftige gravebein,
Levevis
Disse billene har larver som lever på møkk som de voksne billene har gravd ned. Artene lever på høytliggende, fuktige gress-sletter.
Roteiro
Roteiro er en kommune i delstaten Alagoas i nordøstregionen av Brasil.
Sand kirke (Suldal)
Sand kirke (Sand kyrkje) er en langkirke fra 1852 på Sand i Suldal kommune, Rogaland fylke.
Byggverket er i tre og tømmer og har 450 plasser. Kirken er oppført etter typetegninger av Hans Ditlev Franciscus von Linstow.
Historikk
Eldste omtale av en kirke på Sand er i 1295 (Sanskirkiu). Dette var i forbindelse med en konflikt mellom Bård prest på Sand og suldølene om fisket ved Faxstad, og der abbeden på Munkeliv kloster i Bergen tildømte Sand kirke retten langs kirkelandet så langt ut i elva som lovboka tillot. Sognet nevnes noen få år tidligere, i 1283. Faxstad er en «tapt» gård, og biskopen i Stavanger hadde i 1283 gitt denne til kannikenes bordhold mot at de høytidet årsdagen for hans død. Dette skulle skje ved at de ofret 12 mark gangbar mynt på alteret samt ga tilsvarende til de fattige.
Middelalderkirken på Sand var trolig en stavkirke. Denne er blitt avløst av en liten langkirke i tømmer. Byggetidspunkt for tømmerkirken er ukjent, men trolig skjedde det rundt 1600. Den sto oppe på haugen der kirkegården nå ligger, i den vestnordvestre delen. Tømmerkirken ble revet i 1852, og nåværende kirke ble reist omkring 50 m ned/vestsørvest for gamlekirken på Lagarhus samme år. Rundt 1620 lå Sand som anneks til hovedkirken på Jelsa, noe den trolig hadde gjort siden midten eller slutten av 1300-tallet, i og med at det ikke nevnes prest ved Sand kirke etter 1311.
Oppland distriktshøgskole
Oppland distriktshøgskole (forkortet Oppland DH) ble etablert i 1970, den gang under navnet Hedmark/Oppland distriktshøgskole. Høyskolen lå på Storhove i Lillehammer. Det hadde tidligere vært landbruksskole der, men landbruksskolen ble lagt ned i 1969/1970.
Høsten 1971 startet 34 pedagogikkstudenter ved skolen, utover 1970-tallet fordoblet studenttallet seg årlig. I 1979 fikk Hedmark egen høyskole, ekspansjonen ved høyskolen i Lillehammer ble da dempet. Høyskolen var på 1980-tallet spredt over flere bygg i byen, i 1989 ble det meste av skolen på ny samlet på Storhove. Høyskolen ble i 1994 reorganisert som Høgskolen i Lillehammer.
Brent jord
Brent jord er et norsk krigsdrama fra 1969, regissert av Knut Andersen. Manuset ble skrevet av Sigbjørn Hølmebakk og var basert på hans roman Fimbulvinteren, som utkom i 1964.
Handling
Handlingen utspiller seg i Finnmark vinteren 1944. Den tyske okkupasjonsmakten trekker seg tilbake, presset av Den røde armé. På vei sørover svir de etter hvert av et landområde like stort som Danmark. Til sammen ble om lag 60 000 mennesker tvangsflyttet, og 11 000 bolighus, 116 skoler og 21 sykehus ble ødelagt, i tillegg til broer, kraftverk og kaianlegg. Filmen skildrer disse hendelsene og konsekvensene det fikk for enkeltmennesker og hele samfunn der både bygd og by var lagt øde.
Anmeldelse
Den fikk terningkast seks av VG. «En spennende film uten dødpunkter hvor regissør, fotograf og skuespillere har ytet sitt ypperste og hvor alt har lykkes», var anmelderens mening.
Alachua County
Alachua County er et fylke i den amerikanske delstaten Florida. Det ligger i de sentrale delene av staten og det grenser mot Bradford i nord, Union County i nord, Putnam i øst, Marion County i sørøst, Levy County i sørvest, Gilchrist County i vest og mot Columbia i nordvest.
Akademie der bildenden Künste Wien
Akademie der bildenden Künste Wien er et statlig kunstakademi i Wien og et av Europas eldste kunstakademier.
Historie
Kunstakademiet ble grunnlagt i 1692 som privatakademi for hofkammermaleren Peter Strudel, etter forbilde av Accademia di San Luca. I 1725 ble akademiet nygrunnlagt av Jacob van Schuppen som K.k. Hofakademie der Maler, Bildhauer und Baukunst. Fra 1754 til 1757 var Paul Troger rektor ved akademiet. I 1772 ble alle de daværende kunstakademiene i Wien slått sammen. Akademiet fikk høyskolestatus i 1872 og universitetsstatus i 1998, men beholdt sitt eksisterende navn.
Alachua County
Alachua Countys totale areal er 2,510 km² hvorav 246 km² er vann. I 2000 hadde fylket 217,955 innbyggere og i 2004 var innbyggertallet 223,090. administrasjonssenteret ligger i byen Gainesville.
Fylket ble grunnlagt i 1824 og er kanskje mest kjent for sitt universitet, University of Florida som ligger i Gainesville.
Norske Fotterapeuters Forbund
Fotterapeutforbundet (FTF) er en partipolitisk uavhengig yrkesorganisasjon for autoriserte fotterapeuter i Norge, og arbeider for medlemmenes faglige, økonomiske og sosiale interesser. Forbundet er i stadig vekst og har i dag ca 1000 medlemmer. Medlemmene er autoriserte fotterapeuter og helsepersonell underlagt Helsepersonelloven.
FTF jobber med å heve utdannelsen og bedre kjennskapen til tittelen autorisert fotterapeut, styrke fotterapeut-utdannelsen, heve fotterapeuters kompetansenivå, og gi fotterapeuten en mer framtredende posisjon i det norske helsevesen.
FTF gir ut fagtidsskriftet "Fotterapeuten".
FTF er medlem av den internasjonale føderasjonen av fotterapeutorganisasjoner, Federation Internationale des Podologues. FIP ble grunnlagt i 1947 og har fokus på utvikling av podiatri rundt om i verden med organisasjoner som representerer 25 land på seks kontinenter.
Jana Vápenková
Jana Vápenková (født 14. mai 1947, død 3. februar 2020) var en tsjekkisk volleyballspiller.
Hun representerte Tsjekkoslovakia under Sommer-OL 1972 i München, hvor hun ble nummer 7.
Angara
Angara (russisk: Ангара́) eller Øvre Tunguska er en 1 779 km lang elv i Irkutsk oblast og Krasnojarsk kraj i Russland. Den har sin kilde i Bajkalsjøen, og er den største sideelven til Jenisej.
Vannkraft
Elven har et enormt vannkraftpotensiale, og det er bygget en kaskade av fire kraftverk i elva, som er (listet fra øverst til nederst):
Bratsk vannkraftverk er et av de største i verden (ca. 4500 MW), og det tilhørende Bratsk-reservoaret er verdens største kunstige innsjø. Dammen i reservoaret er 127 meter høy. Irkutsk vannkraftverk har en ytelse på 660 MW.
Äggröran
Äggröran 1 er den første platen i en serie samlealbum med svenske punkband. På platen finnes blant annet en sang av Straight Edge My Ass, med trommeslager Martin H-Son, kjent fra band som Backstreet Girls, Troublemakers, The Boys, Full Metal Jacketz og mange fler. Dette ble Martins eneste utgivelse med bandet.
Motorola
Motorola Inc. var et amerikansk multinasjonalt firma innen kommunikasjonsløsninger beliggende i Schaumburg i Illinois, en forstad til Chicago. I 2011 ble Motorola nedlagt, og delt i to separate selskaper; Motorola Mobility (MMI) og Motorola Solutions (MSI). Hovedproduktene var mobiltelefoner og personlig radioutstyr, utstyr for video- og TV-visning, set-top-bokser til satellitt- og kabelfjernsyn, m.m. I Norge har Motorola blant annet hovedansvaret for drift av Nødnett - det digitale radiosambandet for nød- og beredskapsetatene.
Oppsplitting og nedleggelse
4. januar 2011 ble Motorola splittet i to separate selskaper: Motorola Mobility overtok selskapets privatmarket-produkter som mobiltelefoner, internett-modemer, og tv-dekodere, mens Motorola Solutions overtok selskapets produkter rettet mot bedriftsmarket. Etter dette fantes ikke Motorola som selskap lenger, eneste som var likt som før splittelsen var at aksjonærene var de samme. I august 2011, bare et halvt år etter oppsplittingen offentliggjorde Google at de ville kjøpe Motorola Mobility for 12,5 mrd. US Dollar. Intensjonen for oppkjøpet var at de ønsket kontroll på Motorola Mobilitys patent-portefølje, slik at de bedre kunne beskytte selskaper som benytter Android operativsystemet mot søksmål. Avtalen ble gjennomført i mai 2012, etter at man i salgsprosessen allerede hadde solgt delene som produserte kabel-modem og TV-dekodere til Arris Group.
Motorola Solutions ble på sin side også solgt bit for bit. I april 2011 kjøpte Nokia Siemens Networks nettverkdelen, mens i oktober 2014 ble «enterprise mobility solutions» delen solgt til Zebra Technologies.
Producers Guild of America
Producers Guild of America (PGA) er en bransjeorganisasjon etablert i 1962 som representerer TV-produsenter, filmprodusenter og produsenter for «nye medier» i USA. PGA består av over 7000 medlemmer, og Gary Lucchesi og Lori McCreary er presidenter for organisasjonen. PGA tilbyr til sine medlemmer blant annet helseforsikring, pensjonsfordeler, hjelp med arbeidsvilkår og spesielle filmvisninger av aktuelle filmer i Oscar-sesongen.
Producers Guild of America Award
Organisasjonen deler også ut prisen Producers Guild of America Award hvert år til de beste produsentene i bransjen, både for film og TV. Hvert år er det en egen prisutdeling for anledningen, men utvalgte skuespillere som programledere. Nick Clooney, Michael Douglas, Robert Guillaume, James Earl Jones, Jack Lemmon, Shirley MacLaine, Garry Marshall, Walter Matthau, Ronald Reagan, Marlo Thomas, Grant Tinker og Ted Turner har alle vært programleder.
Det spanske julelotteriet
Det spanske julelotteriet (offisielt Sorteo Extraordinario de Navidad eller Lotería de Navidad spansk:  [loter'ia ðe naβið'að] ) er et nasjonalt lotteri i Spania. Det holdes årlig siden 1812. Navnet Sorteo de Navidad ble første gang benyttet i 1892.
Tieling (Liaoning)
Tieling (forenklet kinesisk: 铁岭; tradisjonell kinesisk: 鐵嶺; pinyin: Tiělǐng; Wade-Giles: T'iěh-lǐng) er et byprefektur nord i kinesiske provinsen Liaoning.
Administrative enheter
Byprefekturet Tieling har jurisdiksjon over 2 distrikter (区 qū), 2 byfylker (市 shì) og 3 fylker (县 xiàn).
Jernbane
Tieling er stoppested på den viktige jernbanelinen Jinghabanen som løper fra Beijing til Harbin via blant annet Tianjin, Tangshan, Shenyang og Changchun.
Hada-banen, en høyhastighetsbane åpnet i 2012, går gjennom området fra Harbin til Dalian.
Vei
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Santa Luzia do Norte
Santa Luzia do Norte er en kommune i delstaten Alagoas i nordøstregionen av Brasil.
Maurycy Gottlieb
Maurycy Gottlieb (født 21. eller 28. februar 1856 i Drohobytsj i Galicia, død 17. juli 1879 i Kraków) var en polsk-jødisk maler. Selv om han bare ble 23 år gammel, etterlot han seg omkring 300 bilder, de fleste likevel ufullendte.